
ЗАПИСНИК
о раду 83. седнице Oпштинског већа општине Топола, одржане дана 22.04.2026. године (среда), са почетком у 1215  часова, сазване телефонским путем.
Присуство на седници су потврдили:

· Јасна Вуковић, председник Општинског већа, 
· Јелена Јовановић, заменик председника Општинског већа,
· Чланови Општинског већа: Момчило Васиљевић, др Горан Ђорђевић, Данијела Дамњановић и Саша Обрадовић.
Седницом председава Јасна Вуковић, председник Општинског већа.

Записник води Љиљана Милетић, радник Општинске управе општине Топола.

Јасна Вуковић, председник Општинског већа, поздравила је све присутне, констатовала да постоји кворум за рад и одлучивање, отворила 83. седницу Општинског већа и предложила дневни ред. 

Једногласно је усвојен

Д Н Е В Н И    Р Е Д
1. Разматрање предлога Савић Иване за поравнање поводом спора који се води код Основног суда у Аранђеловцу, судска јединица у Тополи  број П.661/25,
2. Разно.

Прва тачка дневног реда- Разматрање предлога Савић Иване за поравнање поводом спора који се води код Основног суда у Аранђеловцу, судска јединица у Тополи  број П.661/25
Председавајућа: поштовани већници, редовну седницу Већа имаћемо у петак. Но, имамо ситуацију да је за сутра заказано рочиште у процесу тужбе против власника кафеа „Лука“ који је закупац, а сам локал власништво општине Топола. Овај процес се води већ дуже време и како је на самом крају, потребно ми је и ваше мишљење. Наиме, власница поменутог локала је на име закупа локала дужна више десетина хиљада евра. У више наврата је са њом покушан договор око намиривања истог, али ни један или није постигнут или није испоштован. Судском пресудом она је обавезана да се из локала исели и у том делу је правоснажна. Како сутра процес треба да се оконча у основном суду, тужена је данас поднела предлог поравнања, који је у прилогу. Наиме она предлаже да до 1.8. намири износ од 3.000€ и у истом термину изађе из локала, а да јој се преостали дуг анулира на конто улагања у локал. Износ који је тужена приказала у допису је 1.290.000,00 динара без покрића рачуна.

На питање др Горана Ђорђевића да ли је све рачуне редовно плаћала, председавајућа је одговорила да рачуни нису плаћани, да је тренутно рачун за воду око 49.000.00 динара, а да за струју није утврђен износ.

Др Горан Ђоређевић: мора да плати обавезе. Ја нећу гласати за поравнање.

Јелена Јовановић: треба да утврдимо датум исељења. 

Момчило Васиљевић: слажем се са доктором да плати све до задњег динара, са припадајућом каматом.

Данијела Дамњановић: за исељење одмах, али да плати све обавезе које су настале у претходном периоду.

Председавајућа: тако је и суд рекао, да мора платити све до исељења. Рок за исељење је 1. мај.
После завршене дискусије, једногласно је донет Закључак којим се одбија предлог за закључење поравнања који је поднела Савић Ивана, поводом спора који се води пред Основним судом у Аранђеловцу, судска јединица у Тополи број П.661/25 и налаже Савић Ивани да изврши исељење, преда у посед и државину општини Топола пословни простор – други локал од улаза у занатски центар, у улици Булевар вожда Карађорђа број 11 у Тополи, на к.п. бр. 1757, уписаној у ЛН бр. 746 КО Топола варош, празан од лица и ствари, најкасније до 01.05.2026. године, у складу са правоснажном пресудом Апелационог суда у Крагујевцу, а уколико именована не поступи у датом року, општина Топола ће покренути поступак принудног извршења у складу са законом.
Друга тачка дневног реда- Разно
Пошто је исцрпљен дневни ред, седница је закључена у 1240 часова.
Записничар

 Љиљана Милетић

